ΓΡΑΠΤΗ ΕΡΩΤΗΣΗ E-3641/00

υποβολή: Ilda Figueiredo (GUE/NGL) προς την Επιτροπή

(22 Νοεμβρίου 2000)

Θέμα: Κατασκευή ενός αυτοκινητόδρομου στην επαρχία Μπράγκα

Οι κάτοικοι των περιοχών Μορέιρας, Τραντέιρας και Σελέιρος της επαρχίας Μπράγκα (Πορτογαλία) έστειλαν προς την Ευρωπαϊκή Επιτροπή, μέσω του εκπροσώπου των ad hoc επιτροπών Jos Mendes Rodrigues, δήλωση με την οποία διαμαρτύρονται σχετικά με την προγραμματισμένη κατασκευή του τμήματος Μπράγκα Σουλ/Σελέιρος- Τραντέιρας/Μορέιρας, του αυτοκινητόδρομου Α11 το οποίο η εταιρεία AENOR σκοπεύει σήμερα να κατασκευάσει και που θα έχει ιδιαίτερα επιζήμιες επιπτώσεις και θα θέσει σε κίνδυνο τις αστικές εκείνες κοινότητες.

Είναι προφανές, από τηνποβληθείσα δήλωση αλλά και από την εμπειρία μου μετά την επίσκεψή μου στην περιοχή στις 2 Νοεμβρίου 2000, ότι η διαμαρτυρία είναι απόλυτα δικαιολογημένη.

1. Ποια είναι η θέση της Επιτροπής όσον αφορά τη δήλωση πουπεβλήθη εξ ονόματος των κατοίκων των περιοχών Μορέιρας, Τραντέιρας και Σελέιρος της επαρχίας Μπράγκα;

2. Προβλέπεται άραγε κάποια κοινοτική χρηματοδότηση του τμήματος Μπράγκα Σουλ/Σελέιρος- Τραντέιρας/Μορέιρας του αυτοκινητόδρομου Α11, που πρόκειται να κατασκευάσει η εταιρεία AENOR;

Απάντησης της κας Wallstrm εξ ονόματος της Επιτροπής

(18 Ιανουαρίου 2001)

Η Επιτροπή οφείλει να ενημερώσει το Αξιότιμο Μέλος του Κοινοβουλίου ότι η εν λόγω καταγγελία η οποία καταχωρήθηκε με τον αριθμό 2000/4982, αποτέλεσε αντικείμενο διεξοδικής ανάλυσης βάσει των διατάξεων της οδηγίας 85/337/ΕΟΚ, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) και τροποποιήθηκε από την οδηγίας 97/11/ΕΟΚ του Συμβουλίου της 3ης Μαρτίου 1997(2).

Σύμφωνα με το άρθρο 4.1 και το παράρτημα Ι της ως άνω οδηγίας, τα σχέδια για αυτοκινητοδρόμους θα πρέπειποχρεωτικά να αποτελούν αντικείμενο αξιολόγησης επιπτώσεων σύμφωνα με τα άρθρα 5 έως 10. Σύμφωνα με το άρθρο 3, η αξιολόγηση επιβάλλεται να περιγράφει και να αποτιμά καταλλήλως, σύμφωνα με τα άρθρα 4 έως 10, τις άμεσες και έμμεσες επιπτώσεις ενός έργου σε διάφορους περιβαλλοντικούς παράγοντες όπως ο άνθρωπος, η πανίδα, η χλωρίδα, το έδαφος, το νερό, ο αέρας, το κλίμα και το τοπίο. Σύμφωνα με τα ως άνω άρθρα τα κράτη μέλη έχουν τηνποχρέωση να διαβιβάζουν σειρά πληροφοριών σχετικά με το έργο ώστε να καταστεί δυνατός ο εντοπισμός και η αξιολόγηση των κυρίων επιπτώσεών τους στο περιβάλλον. Τέλος, σύμφωνα με το άρθρο 8, οι ως άνω πληροφορίες θα πρέπει να λαμβάνονταιπόψη στο πλαίσιο της διαδικασίας χορήγησης έκδοσης άδειας για το έργο αυτό.

Η Επιτροπή είναι σε θέση να ενημερώσει το Αξιότιμο Μέλος του Κοινοβουλίου ότι κατόπιν της προαναφερθείσας ανάλυσης, έκρινε σκόπιμο να επισύρει την προσοχή και να ζητήσει διευκρινίσεις σχετικά με την εκτέλεση της διαδικασίας αξιολόγησης των επιπτώσεων του ως άνω έργου στις αρμόδιες αρχές της Πορτογαλίας, δεδομένου ότι από την καταγγελία προκύπτουν ορισμένες αβεβαιότητες όσον αφορά το κατά πόσον οι προαναφερθείσες αρχές τήρησαν πλήρως όλες τις προϋποθέσεις που επιβάλλουν οι προαναφερόμενες κοινοτικές διατάξεις κατά την έγκριση του ως άνω έργου.

Όσον αφορά την ενδεχόμενη κοινοτική χρηματοδότηση του συγκεκριμένου τμήματος του αυτοκινητοδρόμου Α11, η Επιτροπή είναι σε θέση να γνωστοποιήσει στο Αξιότιμο Μέλος του Κοινοβουλίου ότι μέχρι σήμερα οι πορτογαλικές αρχές δεν έχουνποβάλλει σχετική έκθεση χρηματοδότησης στο πλαίσιο του ταμείου συνοχής ή στο πλαίσιο του Ευρωπαϊκού Ταμείου Ευρωπαϊκής Ανάπτυξης. Όντως σύμφωνα με τις συγκεντρωθείσες πληροφορίες το ως άνω έργο θα χρηματοδοτηθεί από ανάδοχο εταιρεία (AENOR S.A.).

(1) ΕΕ L 175 της 5.7.1985.

(2) ΕΕ L 73 της 14.3.1997.